# data[].attributes.body
- ämpäri tai  vati

- siivousliina tai ikkunanpesin

- pesuaine (astianpesuaine tai ikkunanpesuaine)

- ikkunankuivain (=lasta) / talouspaperi / keittiörätti

- sanomalehtiä

(etikka)

# data[].attributes.body
·       Sulje kaihtimet.

·       Pyyhi kaihtimet huolellisesti molemmilta puolilta kuivalla tai nihkeällä liinalla (nihkeä = vain tosi vähän märkä). Älä käytä liian kosteaa liinaa.

# data[].attributes.body
· Imuroi ensin ikkunan pielet ja ikkunalauta.

- Sen jälkeen pese ne kostealla siivousliinalla. Aloita puhtaimmista (puhtain) osista.

- Kuivaa tarvittaessa.

# data[].attributes.body
Jos et käytä pesuainetta liikaa, sinun ei tarvitse huuhdella ikkunaa. Sopiva määrä: puoli teelusikallista astianpesuainetta ämpärilliseen vettä.

# data[].attributes.body
HUOM! Voit suojata ikkunan alla olevan lattian muutamalla pyyhkeellä tai sanomalehdellä.

1.    Kostuta (kostuttaa) lasi melko kosteaksi ikkunanpesimellä tai liinalla.

2.    Pese todella likainen ulkoruutu pariin kertaan ennen lastan käyttöä.

3.    Vaihda likainen pesuvesi usein, niin saat puhdasta jälkeä kertapesulla.

4.    Vedä kuivaimella (kuivain) tasaisin, yhdensuuntaisin vaaka- tai pystyvedoin (vaakaveto, pystyveto). Kuivaa kuivain liinaan aina ennen uutta vetoa, jolloin jälkiä jää vähemmän. Älä paina kuivainta ikkunaa vasten liian kovaa.

5.    Kuivaa lopuksi nurkat ja reunat ikkunaliinalla tai talouspaperilla.

6.    Pyyhi ja kuivaa ikkunalaudat.

Vinkki! Etikka kirkastaa laseja. Lisää sitä pesu- tai huuhteluveteen 1-2 rkl.

# data[].attributes.headline
Lue kysymykset. Katso video ja vastaa. Lähetä vastaukset Kaizalassa ennen taukoa.

# data[].attributes.subject
Lue kysymykset. Katso video ja vastaa. Lähetä vastaukset Kaizalassa ennen taukoa.

# data[].attributes.body
1. Mitä he ajattelevat kotitöistä?

2. Mikä ongelma naisen kodissa oli?

3. Mitä nuori mies ei ymmärrä vaatteiden hoidossa (pesemisessä)?

4. Mitä he tekevät lakanalle?

5. Mitä he tekevät hupparille? Meneekö se hyvin?

6. Onko huppari lopussa sileä vai ryppyinen? Mitä ajattelet?

# data[].attributes.attachment_link.title
MITEN SELVITÄ KOTITÖISTÄ | SÄPINÄÄ AIKUISENA

# data[].attributes.body
Kotiliesi-lehti listaa kivat ja ikävät kotityöt:

Top 5 kivat kotityöt :)

1. Pyykinpesu (26 % vastaajista)

2. Tavaroiden järjestäminen (16 %)

3. Silittäminen (10 %)

4. Astiapesukoneen tyhjentäminen ja täyttö (9 %)

5. Tiskaaminen (9 %)

Top 5 ikävät kotityöt :(

1. Ikkunoiden peseminen (21 % vastaajista)

2. Lattiakaivojen puhdistaminen (20 %)

3. Imuroiminen (15 %)

4. Pölyjen pyyhkiminen (9 %)

5. Silittäminen (8 %)

Mikä on sinun TOP 5 hauskat ja ikävät kotityöt? Kommentoi Padletiin!

# data[].attributes.body
1. Teetkö paljon kotitöitä? Mihin kotityöhön sinulla menee eniten aikaa? Entä mitä teet harvemmin (harvoin)?

2. Nautitko kotitöistä?

3. Miltä puhdas koti tuntuu, näyttää ja tuoksuu?

4. Mikä kotityö on kiva? Mikä on ikävä?

5. Milloin sinä siivoat?

6. Kuinka paljon aikaa käytät tiskaamiseen?

7. Kuinka paljon aikaa käytät pyykin pesemiseen?

8. Silitätkö vaatteesi?

9. Miten säilytät talvivaatteet kesän ajan?

10. Miten jaatte (jakaa) kotityöt sinun perheessäsi? Kuka tekee eniten kotitöitä? Kuka tekee vähiten kotitöitä? Miksi?

11. Mitä haluaisit muuttaa sinun kodissa?

12. ”Kotityöt kuuluvat naisille.” Mitä se tarkoittaa? Oletko samaa vai eri mieltä?

13. "Keittiö on kodin sydän." Mitä se tarkoittaa? Oletko samaa mieltä?

# data[].attributes.body
Opiskele sanat

# data[].attributes.attachment_link.description
Start studying kotityöt. Learn vocabulary, terms, and more with flashcards, games, and other study tools.

# data[].attributes.headline
Valitse yksi teema ja kirjoita mielipideteksti.

# data[].attributes.subject
Valitse yksi teema ja kirjoita mielipideteksti.

# data[].attributes.body
Saat palautetta tekstistäsi torstaina 1.4. Ajattele, että tämä on testi. Älä käytä sanakirjaa. Kirjoita huolellisesti.

a)  Vähemmän tavaraa, vähemmän siivottavaa
b) Naisen paikka on kotona
c) Keittiö on kodin sydän
d) Puhdas koti, helpompi arki
e) Terve mieli terveessä kehossa

1. Mikä ongelma
2. Mitä mieltä olet
3. Perustele (miksi)
4. Ratkaisu

Käytä näitä fraaseja:
Mielestäni / Minusta ..., koska...

Jos olet varma:
Olen varma, että...
Tiedän, että...

Jos olet epävarma:
On mahdollista, että...
Uskon, että...
En ole varma, onko....

Kun otat kantaa (=sanot mielipiteesi):
Ei pidä paikkansa (=ei ole totta), että...
On totta, että...
Vastustan, että...

Jos asia on positiivinen:
Onneksi....
On hyvä asia, että...
On hienoa, että...

Jos asia on negatiivinen:
Valitettavasti....
On ikävää, että...
On huolestuttavaa, että....

Kun perustelet (=sanot, miksi):
Ensinnäkin... (1.)
Toiseksi... (2.)
Lopuksi...
Toisaalta.... <->Toisaalta....

# data[].attributes.headline
Tavallisina päivinä tulee usein riitaa pienistä asioista. Keskustelkaa ryhmässä näistä riidan aiheista ja keksikää yhdessä ratkaisu.

# data[].attributes.subject
Tavallisina päivinä tulee usein riitaa pienistä asioista. Keskustelkaa ryhmässä näistä riidan aiheista ja keksikää yhdessä ratkaisu.

# data[].attributes.body
A. Jaakko Virtasella ja hänen vaimollaan on kolme lasta. Muuten arki sujuu hyvin, mutta riitaa tulee tosi usein pyykeistä, tiskaamisesta ja kauppareissuista. Nämä hommat eivät lopu, vaan samat kotityöt toistuvat joka päivä. Myös riidat kotitöistä ovat usein samanlaisia! Joskus käy myös niin, että toinen tekee kotityöt toisen mielestä väärin. Jaakon mielestä vaimo täyttää tiskikoneen väärin, vaimon mielestä taas Jaakko ei ymmärrä ostaa oikeita asioita kaupasta. Molempien vanhempien mielestä eteinen on huonosti imuroitu, kun on 14-vuotiaan Aleksin siivousvuoro. Kun siitä sanotaan Aleksille, hän saa helposti herneen nenäänsä.

# data[].attributes.body
Anna ja Erik viettävät kiireistä elämää: Erik tekee pitkiä päiviä töissä, Anna huolehtii kodista ja ruoasta sekä lapsista ja heidän kerhoistaan ja harrastuksistaan. Kun Erik on työmatkoilla, kaikki vastuu on Annalla. Erikillä on monia harrastuksia: hän kerää antiikkia ja käy huutokaupoissa, pelaa sählyä työporukan ja sulkapalloa kaverinsa kanssa. Annakin käy kerran viikossa jumpassa kodin lähellä ja perjantaisin kahvilla siskonsa kanssa. Jos hänen täytyy hoitaa omia asioitaan, Erik tai Erikin vanhemmat tulevat kyllä apuun. Annasta kuitenkin tuntuu, että Erikillä on paljon enemmän omaa aikaa ja mahdollisuuksia jutella muiden aikuisten kanssa. Anna on väsynyt, mutta Erikin on oltava joka päivä töissä tarkkana kuin porkkana.

# data[].attributes.body
Heikillä on monia kavereita, jotka käyvät kokopäivätöissä. Koska Heikki opiskelee, hän ei ehdi tehdä yhtä paljon töitä ja ansaita yhtä paljon rahaa. Heikkiä ärsyttää, kun kaverit haluavat mennä ravintolaan syömään tai matkustaa lomalla ulkomaille, mutta Heikillä ei ole varaa siihen. Heikki ei kuitenkaan halua ottaa kavereiden kanssa yhteen rahan takia. Hän vain sanoo, ettei voi tulla mukaan, ja sillä sipuli. Kun rahaa on vähän, on vaikeaa päättää, mihin sitä käytetään ja mihin ei. Rahasta puhutaan silloin paljon. Opiskelukavereitten kanssa siitä puhutaan koko ajan: ”Siitä puhe, mistä puute.” Joskus opintoihin keskittyminen on vaikeaa, kun rahahuolet painavat.

# data[].attributes.body
Jaakko Virtasen perheessä on kolme kouluikäistä lasta. Aikuiset eivät riitele usein puhelimen käytöstä, mutta lasten kanssa riitaa tulee usein. Joskus lapsia ei saa kiinni, koska puhelimesta on akku loppu. Se huolestuttaa vanhempia. Joskus lapset taas saavat aikaan tosi isoja puhelinlaskuja. Kun lapset räpläävät jatkuvasti puhelimia ja pelaavat myöhään yöhön, vanhempia hermostuttaa. Lasten mielestä taas on vaikeaa olla ilman puhelimia – ja erossa ystävistä. Joskus vanhempien tekee mieli maksaa potut pottuina – jättää käymättä ruokakaupassa ja jäädä kotiin makaamaan sohvalla puhelimen seurassa.

# data[].attributes.body
Kun huollat vaatteita, ne säilyvät pidempään. Katso täältä ohjeet talvivaatteiden ja -kenkien huoltamiseen.

1. Mitä teet tarpeettomille (tarpeeton) vaatteille?
2. Miten untuvatakin (talvitakin) voi pestä?
3. Mitä voit tehdä talvivaatteelle, jos se on puhdas?
4. Miten huollat nahkakengät?
5. Millaiset kengät viet suutarille?

# data[].attributes.attachment_link.readable_text
Mistä aloitan?
Näin teet kevätsiivouksen
Talvivaatteiden huolto
Kevätaurinko paistaa sisään kotini ikkunasta. Kaikkialla näkyy pölyä, tahroja, murusia ja tavarakasoja. On aika siivota! Kaikkea ei kuitenkaan tarvitse siivota kerralla.

Ensimmäiseksi vien tarpeettomat talvivarusteet kierrätykseen ja kirpputorille. Sitten siirrän talvivaatteet, -kengät ja -urheiluvälineet säilöön varastoon, vaatehuoneeseen ja kaappeihin. Ennen säilytystä vaatteet ja kengät on kuitenkin hyvä huoltaa. Se sujuu näillä ohjeilla:

* Tarkista vaatteiden pesulapuista,
miten ne saa pestä.
Talvikenkien huolto
* Lajittele takit ja muut ulkoiluvaatteet koneella
pestäviin, käsin pestäviin ja niihin,
jotka pitää viedä pesulaan. Esimerkiksi villa- ja untuvavaatteet eivät yleensä kestä konepesua.

* Puhdista vaatteet ohjeiden mukaan.
Jos vaate ei ole likainen, sen voi tuulettaa.
Korjaa tai vie korjattavaksi vaatteet,
jotka ovat rikki.

Harjaa talvikenkien pohjat esimerkiksi vanhalla tiskiharjalla.

* Pyyhi kengät nihkeällä rätillä
ja vie ne ulos tuulettumaan.

* Rasvaa puhtaat nahkakengät kenkärasvalla
ja kiillota ne pehmeällä liinalla.

* Työnnä kenkiin sanomalehtipaperia niin,
että ne säilyttävät muotonsa,
mutta eivät pullota.

* Korjauta rikkinäiset kengät suutarilla.

Sitten voikin ottaa esiin lämpimien säiden varusteet.

Lähteet martat.fi, siivous.info
Tarkempia ohjeita siivoukseen löydät Marttaliiton sivuilta: martat.fi.

Mitä mieltä olit jutusta?

Sain uutta tietoa En ymmärtänyt juttua Pidin tästä jutusta

# data[].attributes.attachment_link.title
Näin teet kevätsiivouksen | Selkosanomat

# data[].attributes.attachment_link.description
Mistä aloitan? Talvivaatteiden huolto Kevätaurinko paistaa sisään kotini ikkunasta. Kaikkialla näkyy pölyä, tahroja, murusia ja tavarakasoja. On aika siivota! Kaikkea ei kuitenkaan tarvitse siivota kerralla. Ensimmäiseksi vien tarpeettomat talvivarusteet kierrätykseen ja kirpputorille. Sitten siirrän talvivaatteet, -kengät ja -urheiluvälineet säilöön varastoon, vaatehuoneeseen ja kaappeihin. Ennen säilytystä vaatteet ja kengät on kuitenkin hyvä huoltaa.

# data[].attributes.body
a) ”Rakastan puhtaan pyykin tuoksua.”

b) ”Koska imuri on osina kaapissa ja otan osat esille, kokoan ja imuroin, taas toisinpäin. Pölypussin vaihtokin on kamalaa.”

c) ”Meillä on 25 avattavaa erikokoista 3-lasista ikkunaa, siis pestäviä pintoja on 150 ja osa ikkunoista on hankalia avattavia.”

d) ”Tulee nopeasti siistin näköistä, eikä tarvitse elää kaaoksen keskellä.”

e) "Radio Suomen sunnuntaiaamupäivän musiikkiohjelmat ja silitys! Voiko rentouttavampaa olla! Totaalinen mindfulness-tuokio.”

f) ”Paljon esineitä hyllyssä, jotka pitää ensin siirtää pois, että saa pyyhittyä ensin hyllyn ja sitten pyyhkiä vielä ne esineet ja laittaa takaisin.”

g) ”Esimerkiksi verhoja silittäessä jää aina joitain ryppyjä, vaikka mukamas hyvinkin silitän. Näkyy ja vaivaa sitten silmää, kun verhot ovat paikoillaan.”

h) "Ei sitä kukaan muukaan tee.”

i) ”Kevyttä työtä ja kädenjäljen näkee saman tien. Astiat myös puhdistuvat paremmin kuin koneessa.”

# data[].attributes.body
Ajattele, että tämä on testi. Älä käytä sanakirjaa tai kääntäjää. Kirjoita huolellisesti.

Hei,
...
Ystävällisin terveisin,

# data[].attributes.body
Tarvitset:
- astianpesuainetta
- harjaa
- talouspaperia

# data[].attributes.attachment_link.title
Liesituulettimen rasvasuodattimen puhdistus | 1h+kk - Kätevästi kotona

# data[].attributes.body
Laita tarinan lauseet järjestykseen.
Kirjoita lauseet vihkoon.

Kaikki alkoi siitä, että tein ihan liikaa töitä.

Luulen, että näytin aika pahalta.

Vastasin heille, että en ehdi.

Minulla ei ollut aikaa liikkua, ja aloin lihoa.

Ei mikään ihme, että lopuksi sairastuin.

Olo tuntui huonolta, päätä särki ja housut puristivat.

Ystäväni sanoivat, että minun pitää jäädä lomalle.

Jouduin olemaan kuukauden sairauslomalla. Lepäsin, liikuin ja söin hyvin.

Sitten aloin nukkua huonosti.

Nyt menee hyvin. Ja nyt uskon, mitä ystävät sanovat!

# data[].attributes.body
Lue teksti ja kirjoita 10 lausetta omin sanoin. Älä kopioi lauseita suoraan tekstistä.

# data[].attributes.attachment_link.readable_text
Konmari-metodi on organisointi-ideologia, jonka on kehittänyt japanilainen organisointikonsultti ja siivousguru Marie Kondo.
Marie Kondo on kirjoittanut kodin organisoinnista neljä kirjaa, jotka on käännetty yli 40 eri kielelle ja joita on myyty maailmalla miljoonia kappaleita. Suomessa vuoden 2016 myydyin kirja oli Kondon "Siivouksen elämänmullistava taika" ja tällöin tämä konmari-menetelmä tuli suosituksi myös Suomessa. Amerikkalainen Time listasi Marie Kondon vuonna 2015 maailman 100 vaikutusvaltaisimman ihmisen joukkoon. Hänellä on myös oma Netflix-sarja, jossa hän auttaa perheitä laittamaan elämänsä järjestykseen konmarituksen avulla.

Mitä Konmaritus tarkoittaa?

Konmarituksen pääideana on luopua kaikesta turhasta ja säilyttää kotonaan vain ne asiat, jotka tuottavat iloa. Marie Kondo

Koko kodin tavarat käydään kerralla huolellisesti läpi ja jokaisen tavaran kohdalla pysähdytään ja mietitään, että tarvitaanko tavaraa oikeasti. Jokaisen asian kohdalla täytyy itseltään kysyä kysymys "Tuottaako tavara minulle iloa?". Jos vastaus on kyllä, niin tavara säilytetään, mutta jos vastaus on ei, niin tavarasta luovutaan.

Ennen kuin tavarasta luovutaan, sitä täytyy kiittää ja se hyvästellään. Esimerkiksi villapaidalleen voi sanoa: "Kiitos lämmin villapaita, lämmitit minua hyvin, mutta nyt on aika luopua".

Konmaritus pohjautuu shintolaisuuteen, jossa kantavana ajatuksena on animismi eli uskomus, että tavaroilla on sielu.

Kun koti uudelleen järjestetään ja tavarat käydään läpi tällä tavalla, tulee siitä asukkailleen pysyvää iloa. Tämä organisointitapa on myös sellainen, että kun sen on kerran saanut tehtyä kunnolla, niin sitä ei tarvitse tehdä uudelleen.

Marie Kondon sanoma on oikeastaan melko koskettava. Koti on meille jokaiselle tärkeä paikka, joka antaa turvaa sekä suojelee meitä. Jos kotiaan ei arvosta, niin arvostaako silloin itseään? Kun asiaa miettii tarkemmin, niin kodin järjestäminen on samalla elämän järjestämistä. Se puolestaan tuo mielenrauhaa ja onnellisuutta. Kun pitää huolta tavaroistaan, niin pitää samalla huolta itsestään.

1. Järjestä tavarat kategorioittain yhteen paikkaan

Marie Kondo neuvoo, että tavaroiden ja vaatteiden läpikäyminen tehdään aina kategorioittain eikä paikkojen/huoneiden mukaan. Meillä nimittäin usein on tapana säilyttää saman kategorian tuotteita eri paikoissa ja tämä aiheuttaa sen, ettemme hahmota kuinka paljon tavaroita kokonaisuudessaan on.
Kokoa siis saman kategorian tuotteet yhteen paikkaan ja aloita vasta sen jälkeen niiden läpikäyminen. Näin hahmotat kuinka paljon yhtä tavaralajia on, eikä samoja asioita tarvitse järjestellä ympäri asuntoa. Tämän jälkeen on helppoa miettiä, mitkä tavarat haluaa säästää ja mistä luopuu. Jokaiselle tavaralle täytyy löytää asunnosta paikka vain kerran ja sen jälkeen elämä on helpompaa, kun tietää missä mikäkin tavara sijaitsee. Samalla myös viikkosiivous nopeutuu.

2. Unohda erilaiset säilytysratkaisut

Suurin osa huonekaluliikkeiden hienoista säilytys ratkaisuista, kuten hyllyt, lokerot ja telineet lisäävät kodin epäjärjestystä. Ne toimivat hienosti ensiapuna kaaokseen, koska niihin saa piilotettua paljon tavaraa, mutta ne eivät poista ongelmia. Konmarituksen avulla pureudutaan kaaoksen perussyyhyn eli siihen, että tavaraa on liikaa. Kodin järjestäminen täytyy aloittaa tavaroiden karsimisesta, eikä siitä että hankitaan säilytysratkaisu johon tavarat kätketään.

Kodin tavaroiden perussäilytykseen riittävät tavalliset hyllyt, kenkälaatikot ja rasiat.

3. Viikkaa vaatteet oikealla tavalla

Jotkut vaatteet tarvitsevat henkarisäilytyksen, mutta suurin osa vaatteista kannattaa viikata vetolaatikoihin. Marie Kondo neuvoo viikkaamiseen aivan uuden tavan, vaatteet nimittäin pyritään viikkaamaan suorakulmioiksi. Tämä tapahtuu niin, että ensin vaatteen molemmat pitkät sivut taitetaan keskelle ja vedetään hihat sisään niin, että muodostuu suorakulmio. Hihat voi taittaa haluamallaan tavalla. Sen jälkeen suorakulmion toinen pää taitetaan kohti toista päätä ja sen jälkeen taitetaan samalla tavalla uudelleen riippuen laatikon syvyydestä ja vaatteen koosta.

Taittelemalla vaatteet näin ne eivät rypisty säilytyksessä niin herkästi.

4. Viikatut tekstiilit asetetaan pystyyn

Usein vaatteisiin tulee ryppyjä johtuen siitä, että niitä säilytetään liian tiukasti. Normaalisti tapanamme on säilyttää vaatteita vetolaatikoissa pinoissa, mikä aiheuttaa sen, että vaatteet litistyvät ja painuvat kasaan. Marie Kondon opeilla vaatteet asetetaan pystyasentoon vierekkäin. Tällöin jo yhdellä silmäyksellä voi nähdä, että mitä vaatteita missäkin laatikossa on. Vaatteet eivät myöskään rypisty.

Myös sukat ja sukkahousut asetellaan laatikoihin tällä samalla tavalla eli ne viikataan pareittain ja asetetaan rinnakkain laatikkoon. Luovu siis sukkien möykkyyn käärimisestä ja siirry tähän parempaan säilytys tapaan. Näin sukkien suut myös säästyvät venymiseltä ja tilaa vapautuu laatikosta yllättävän paljon.

5. Lopeta tavaroiden hamstraus

Älä hyödynnä kauppojen paljousalennuksia, sillä se tuo kotiin turhaan ylimääräisiä tavaroita. Osta uusi tavara vasta sitten, kun oikeasti tarvitset sitä. Jos jotain tilaa vievää tavaraa tarvitsee todella harvoin, niin ehkä siitä kannattaisi luopua ja tarpeen tullen vaikka lainata sellaista ystävältä tai naapurilta?

Ekstravinkki
Marie Kondon mielestä koko koti kannattaa järjestää kerralla kuntoon, jolloin raivaustyötä ei tarvitse tehdä koko aikaa. Hänen mukaansa prosessissa kestää useita kuukausia, jopa puoli vuotta. Tämän jälkeen eläminen helpottuu ja elämänhallinta sekä hyvinvointi parantuvat. Prosessi ei varmasti ole helppo, mutta sen saa alkuun tekemällä yhden asian: lujan päätöksen tarttua toimeen!

Tavaroiden organisointijärjestys

Käy tavarat aina läpi tietyssä järjestyksessä!

Marie Kondo aloittaa prosessin aina vaatteista. Sen jälkeen organisoidaan kirjat, paperit, sekalaiset, kolikot, lahjat, matkapuhelinlaatikot, ylimääräiset sähköjohdot, napit, laitteiden pakkaukset, rikkoutuneet televisiot ja radiot, vuodevaatteet, näytepaketit kauneudenhoitotuotteista, erilaiset terveysvillitystuotteet, ilmaistuotteet, tunne-esineet ja valokuvat.

Konmari-menetelmän tarkistuslista - Konmari Checklist

1. Vaatteet 👕

2. Kirjat 📘

3. Paperit 📝

Kuitit ja kupongit

Veropaperit

Takuukuitit

Ohjekirjat

Tärkeät säilytettävät paperit

Laskut

Luentomateriaali

Lahjapaperi

Reseptit

4. Sekalaiset 🧸

"Komono" eli kaikki se tavara, joka ei kuulu mihinkään kategoriaan. Tämä on haastavin osa listasta ja normaalissa kodissa suurin osa tavaroista kuuluu tähän kategoriaan.

Harrastukset ja viihde

Toimisto

Keittiö

Sisustus

Kylpyhuone ja liinavaatteet

Lääkkeet

Kolikot

Pehmolelut

Hätävarusteet

Tavarat joita säilytät muuten vain

Kausitavarat

5. Tunne-esineet 🏆

Päiväkirjat

Matkamuistot

Palkinnot

Henkilökohtaiset kirjeet

6. Valokuvat 📷

Marie Kondon viikkausohjeet video

# data[].attributes.attachment_link.title
Konmarituksella koti kuntoon - Marie Kondon 5 viisi vinkkiä kodin järjestämiseen

# data[].attributes.attachment_link.description
Konmari-metodi on organisointi-ideologia, jonka on kehittänyt japanilainen organisointikonsultti ja siivousguru Marie Kondo. Marie Kondo on kirjoittanut kodin organisoinnista neljä kirjaa, jotka on käännetty yli 40 eri kielelle ja joita on myyty maailmalla miljoonia kappaleita. Suomessa vuoden 2016 myydyin kirja oli Kondon "Siivouksen elämänmullistava taika" ja tällöin tämä konmari-menetelmä tuli suosituksi myös Suomessa.

# data[].attributes.body
1. Lue teksti (Vaatehuolto). Sinulla on aikaa 30 minuuttia.

2. Kirjoita kaksi tekstiä: sähköposti ja mielipide. Sinulla on aikaa yhteensä 60 minuuttia.

Lähetä valokuva tehtävistäsi opettajalle.
Voit lähettää tekstisi kello 14 jälkeen, mutta muista lähettää se tänään.